LV
L 229/32
Eiropas Savienības Oficiālais Vēstnesis
18.9.2023.
21. pants
Galvenie tirgus dalībnieki Dalībvalstis, sadarbībā ar Komisiju saskaņā ar 19. pantu, identificē galvenos tirgus dalībniekus pusvadītāju piegādes ķēdēs, kuri ir iedibināti to teritorijā, ņemot vērā šādus elementus: a) to citu Savienības uzņēmumu skaits, kuri paļaujas uz tirgus dalībnieka sniegto pakalpojumu vai preci; b) galvenā tirgus dalībnieka tirgus daļa šādu pakalpojumu vai preču tirgū Savienībā vai pasaulē; c) tirgus dalībnieka nozīme pietiekama pakalpojuma vai preces piegādes līmeņa uzturēšanā Savienībā, ņemot vērā alternatīvu līdzekļu pieejamību minētā pakalpojuma vai preces sniegšanai; d) tirgus dalībnieka sniegtā pakalpojuma vai preces piegādes traucējumu iespējamā ietekme uz Savienības pusvadītāju piegādes ķēdi un atkarīgajiem tirgiem.
2. sa daļ a B r īd in ā ju m i u n k rīz e s po sm a akt iviz ē ša na
22. pants
Brīdinājumi un preventīva darbība 1.
Ja valsts kompetentā iestāde uzzina par pusvadītāju piegādes nopietna traucējuma risku vai tai ir konkrēta un ticama informācija par jebkuru citu attiecīgu riska faktoru vai notikumu, kas materializējas, tā bez liekas kavēšanās brīdina Komisiju. 2.
Ja Komisija pēc brīdinājuma saskaņā ar 1. punktu vai no starptautiskiem partneriem uzzina par pusvadītāju piegādes nopietna traucējuma risku vai tai ir konkrēta un ticama informācija par jebkuru citu attiecīgu riska faktoru vai notikumu, kas materializējas, tostarp, pamatojoties uz agrīnās brīdināšanas rādītājiem, tā bez liekas kavēšanās veic šādas preventīvas darbības: a) sasauc Eiropas Pusvadītāju padomes ārkārtas sanāksmi, lai koordinētu šādas darbības: i)
apspriest pusvadītāju piegādes traucējumu smagumu;
ii) apspriest, vai var būt nepieciešams un samērīgi sākt 23. pantā minēto procedūru; iii) apspriest, vai dalībvalstīm ir lietderīgi, nepieciešami un samērīgi kā preventīvu pasākumu kopīgi iepirkt pusvadītājus, starpproduktus vai izejvielas (“kopīgs iepirkums”); iv) sākt dialogu ar pusvadītāju vērtības ķēdes ieinteresētajām personām, lai apzinātu, sagatavotu un, iespējams, koordinētu preventīvos pasākumus; b) Savienības vārdā sāk apspriešanos vai sadarbību ar attiecīgajām trešām valstīm, lai meklētu sadarbības risinājumus piegādes ķēdes traucējumu novēršanai, ievērojot starptautiskās saistības, kas attiecīgā gadījumā var ietvert koordināciju attiecīgajos starptautiskajos forumos; c) lūdz valstu kompetentajām iestādēm izvērtēt galveno tirgus dalībnieku gatavības stāvokli.